Illum, il-Kunsill adotta konklużjonijiet dwar il-Mali u s-Saħel filwaqt li fakkar l- approċċ integrat qawwi tiegħu għall-kisba tal-istabbilizzazzjoni tar-reġjun . Dan l-approċċ jinkludi l-firxa sħiħa ta' strumenti rilevanti fil-qasam tad-diplomazija, il-kooperazzjoni għall-iżvilupp fit-tul, l-appoġġ għad-drittijiet tal-bniedem, sforzi għall-istabbilizzazzjoni, il-bini tar-reżiljenza, l-għajnuna umanitarja, il-ġestjoni tal-migrazzjoni u s-sigurtà, inkluż missjonijiet tal-PSDK. Il-Kunsill jikkundanna bil-qawwa l- tal-bieraħ f'Bamako. Il-Kunsill itenni l-appoġġ sħiħ tiegħu għall-implimentazzjoni tal- Ftehim ta' Paċi u Rikonċiljazzjoni tal-Mali , bl-involviment sħiħ tas-soċjetà ċivili, in-nisa u ż-żgħażagħ, bħala l-uniku mezz kif jerġa' jkun hemm il-paċi u s-sigurtà fil-pajjiż. Il-parteċipazzjoni tar-Rappreżentant Għoli fil-5 ta' Ġunju 2017 fil- (CSA) f'Bamako tikkonferma l-impenn qawwi tal-UE lejn dan il-ftehim. L-UE tħeġġeġ ukoll involviment ikbar mill-pajjiżi tal-G5 Saħel fil-proċess ta' paċi Maljan. L-UE tfaħħar it-tmexxija politika tal-pajjiżi tal-G5 Saħel, l-ECOWAS u l-Unjoni Afrikana fl-isforzi tagħhom ta' appoġġ għas-sigurtà reġjonali, l-iżvilupp u r-rikonċiljazzjoni. L-UE tilqa' l-inizjattiva tal-Kapijiet ta' Stat tal-G5 Saħel għat- twaqqif tal-Forza Konġunta tal-G5 Saħel . L-UE kienet l-ewwel waħda li ħabbret kontribuzzjoni finanzjarja, b'EUR 50 miljun ta' appoġġ ippjanat għal din l-inizjattiva. Aqra t-test sħiħ tal-konklużjonijiet tal-Kunsill Din ir-riżorsa bħalissa hi disponibbli biss bil-lingwa jew il-lingwi li ġejjin: Is-sit web ta' EUCAP Sahel Mali Id-delegazzjoni tal-UE għall-Mali Din ir-riżorsa bħalissa hi disponibbli biss bil-lingwa jew il-lingwi li ġejjin: Ara l-paġna tal-laqgħa